كلشي كيسول واش الراقصة مايا تزوجات عوتاني حيت بانت في تصويرة معنقة واحد الراجل ملي كانت فاكونس في ميامي وخبات ليه وجهو بقلب... البارح دارت لايف وأكدات أنها متزوجاتش ولكن عايشة الحياة. مايا لي مطلقة 4 مرات ديما خالقة الجدل، والبارح سدات البنادم فمو وقالت أن الحياة ماشي ديما مع بناتها ولكن حتى مع راسها، داكشي علاش كل يناير كتسافر بصفتها امرأة ماشي أم، وكتعيش حياتها كيفما بغات. وقالت المزابية “بناتي غادي يكبرو ويتزوجو ويسافرو بشهر وشهرين وغادي نبقى بوحدي، دابا أغلب الوقت كنسافر مع راسي وملي كيكون الوقت مناسب كيسافرو معاي”. وكيف ديما مايا كيعجبها الكونجي في شهر واحد حيت كتكون الدنيا مرخوفة شوية. 
الراقصة مايا جاوبات على قضية زواجها الجديد.. ودوات على راسها كامرأة قبل ما تكون أم